Diamars merdia a drenta informe di un accidente cu hende herida na Avenida Milo Croes, mesora a dirigi tanto polis como ambulans na e sitio. Na yegada di e patruya a bin compronde cu aki ta trata di un accidente unda e chauffeur di un Hyundai Tucson a haya chens pa sali for di banda robes pero e no a mira e auto ta bini di banda drechi y ela sali toch sin a duna preferencia y a ocasiona e accidente. Debi na e impacto un persona a resulta levemente herida. Na yegada di e ambulans nan a atende e victima na e sitio mes.